નવી દિલ્હી તા. ૩૦ : ગુજરાતમાં ચૂંટણી ટાણે સોશિયલ મીડિયાનો પણ પ્રચાર માટે જોરશોરથી ઉપયોગ થઈ રહ્યો છે. હાર્દિક હોય કે પછી નરેન્દ્ર મોદી, બંનેની સભાઓનું ફેસબુક લાઈવ પણ અચૂક કરાય છે, જેને મોટી સંખ્યામાં લોકો નિહાળે છે. પીએમ પોતે પણ સોશિયલ મીડિયા પર ખાસ્સા લોકપ્રિય છે, અને સક્રિય પણ. જોકે, હવે ફેસબુક પર હાર્દિક પટેલ પીએમ મોદી કરતા ઘણો વધારે ફેમસ થઈ ચૂકયો છે. બંને નેતાઓની છેલ્લી સાત જાહેરસભાના ફેસબુક લાઈવને જે પ્રતિસાદ મળ્યો છે તે જ આ વાતનો પુરાવો છે.